

Na rokovanie Mestského zastupiteľstva v Michalovciach
dňa 25. februára 2025



K bodu: 20
 Rozširovanie parkovacích miest na sídlisku Stráňany



PREDKLADÁ:	Radovan Geci
poslanec mestského zastupiteľstva 


NÁVRH NA UZNESENIE:	(v prílohe)

Michalovce, február 2025

Dôvodová správa

Situácia s parkovaním v mestskej časti Stráňany je veľmi ťažká, možno najťažšia v celom meste. Auta hromadne stoja na trávniku, častokrát v blate. Devastuje sa verejný priestor a trávnaté plochy. Posledná revitalizácia sídlisku mne nie je známa. 
Cieľom mesta v prvom rade má byť hľadanie komplexného riešenia pre parkovací systém, výstavba parkovacích domov a motivovanie obyvateľstva používať verejnú dopravu, alebo inú dopravu, než osobnú automobilovú.
Je potrebné si uvedomiť, že kúpou bytu nevzniká mestu odovzdať novému majiteľovi bytu parkovacie mesto zafinancované mestom. Túto výstavbu musí výlučne riešiť investor pri návrhu bytového domu. Bohužiaľ bytové domy z čias bývalého režimu neinvestovali dostatočne do tvorby parkovacích miest a táto ťarcha ostala na pleciach samosprávy. Za necelé pol storočie sa investičný dlh vyšplhal na jednotiek miliónov eur.
Čiastočným návrhom riešenia situácie je prijatie môjho návrhu na vytvorenie 44 parkovacích miest na ulici Nad Laborcom 25-50, podľa priloženého náčrtu. Tento návrh by vytvoril 24 pozdĺžnych parkovacích miest na ulici a 20 parkovacích miest priamo pred bytovými domami. 
Toto rozširenie miest je možné naprojektovať buď ako doplnenie budúcej plánovanej revitalizácie sídliska Stráňany, alebo za účelom skoršej realizácie, ako samostatný projekt. 
Cena výstavby jedného parkovacieho miesta odhadujem na 5 až 15 tisíc eur, podľa použitej technológie, materiálu a podložia, na ktorom sa miesto má zhotoviť. Veľkú časť nákladov dokáže mesto pokryť aj svojpomocne, pri používaní cementobetónovej technólógie. Preto aj môj laický odhat na celkový náklad, pri počte 44 miest, sa pohybuje v rozmedzí 200 až 600 tisíc EUR. Presnejší odhad je možný až po vypracovaní projektovej dokumentácie.

Preto navrhujem, aby mesto vypracovalo stavebný zámer za účelom vytvorenie 44 parkovacích miest na ulici Nad Laborcom 26-50. Tento zámer zaradiť ako súčasť (rozšírenie) pripravovanej revitalizácie sídliska Stráňany, alebo túto revitalizáciu naplánovať v čo najkratšom možnom čase ako samostatný projekt.

Výstavbu navrhujem financovať ako časť plánovaného dodávateľského úveru, ktorý je aj predmetom dnešného zastupiteľstva.

Komisia dopravy a turizmu, na svojom poslednom rokovaní prejednala predložený návrh rozširovania parkovacích miest a prijala jednohlasné stanovisko, kde odporúča Mestskému zastupiteľstvu, zaoberať sa týmito návrhom a schváliť ho.




MESTSKÉ ZASTUPITEĽSTVO V MICHALOVCIACH




N á v r h n a u z n e s e n i e


zo dňa: 25. februára 2025	číslo: ......


K bodu: Rozširovanie parkovacích miest na sídlisku Stráňany
Mestské zastupiteľstvo v Michalovciach

Schvaľuje
Vypracovať stavebný zámer za účelom vytvorenie parkovacích miest na ulici Nad Laborcom. Tento zámer zaradiť ako súčasť (rozšírenie) pripravovanej revitalizácie sídliska Stráňany, alebo túto revitalizáciu naplánovať v čo najkratšom možnom čase ako samostatný projekt.


Príloha náčrt:

[image: ]

[image: ]


image2.png
kontajnerova
klietka




image1.png




